Hairicín Helene, 2024

Spéirling ollmhór a bhuail deisceart na Stáit Aontaithe Mheiriceá i mí Mheán Fómhair 2024, ab ea Hairicín Helene.  Ní raibh aon choinne ag muintir North Carolina, go háirithe, leis an scrios agus an t-uafás a lean Hairicín Helene.  Bhí sí ar cheann amháin de na stoirmeacha is cumhachtaí riamh a bhuail Carolina agus bhí go leor damáiste déanta aici.
clé|mion|bealach

 Imeachtaí 
clé|mion
Tháinig an spéirling i dtír i Florida. Bhain gaotha na spéirlinge 225 ciliméadar san uair amach in Florida. Chuaigh sí i léig i ndiaidh tamaill. Bhí rabhadh tornádó eisithe níos faide ó thuaidh.   

Ba iad Florida, Georgia, South agus North Carolina na stáit ina raibh formhór den damáiste déanta. Fuair níos mó ná 160 duine bás agus bhí i bhfad níos mó ar iarraidh.  

 Cnámh spairne pholaitiúil 
Agus  Feachtas Uachtaránachta na Stát Aontaithe 2024 faoi lánseol, chuir Donald Trump ina leith Joe Biden agus Kamala Harris gur ag cur i gcéill a bhí siad.  Ní raibh na seirbhísí tarrthála in ann teacht i gcabhair ar dhaoine go ceann roinnt mhaith uaireanta.  Mar bharr ar an donas ní raibh práinnfhreagairt na n-eagraíochtaí stáit agus feidearálacha thar mholadh beirte. Fágadh muintir North Carolina in umar na haimléise go háirithe. 

 Spéirling Milton 
Bhuail Spéirling Milton Florida timpeall 9/10 Deireadh Fómhair.  Is cinnte go marófaí tuilleadh daoine murach gur ordaíodh do na milliúin aslonnú agus murach haistí a bheith sparrtha le hucht na stoirme. Ach aon uair amháin eile, d'éirigh Milton ina chnámh spairne pholaitiúil.

Tagairtí

Catagóir:Spéirlingí
Catagóir:2024
Catagóir:Teagmhais aimsire
Catagóir:Toghchán Uachtaránachta na Stát Aontaithe 2024
Catagóir:Carolina Thuaidh